Fra en mere tiltalende side ser vi Pope i hans store religiøs-moralske digt ''Essay on Man'' (1732—34), skrevet under indflydelse af [[Bolingbroke]]. Til dette digt slutter sig ''Moral Essays ''(1732—35), der behandler forskellige moralske emner. Det hele danner en art poetisk [[deisme]]ns Bibel, der i elegante vers opbygger fornuftens religion. Digtet blev meget berømt, endogså sat ved siden af Bibelen. I Danmark udkom den første danske oversættelse i [[1759]] under titlen ''Forsøg om Mennesket i 4 Breve til Lord Bolingbroke'' oversat af [[Carl Christian Lous]]. Hans oversættelse påkaldte sig [[Jens Schielderup Sneedorff]]s opmærksomhed og han skrev nogle kommentarer til det (udgivet posthumt i ''Samling af Professor Sneedorffs smaa Skrifter'' i [[1770]]). Lous tog Sneedorffs kommentarer til sig og i [[1776]] udkom ''Andet med Flid forbedret Oplag'' af hans oversættelse<ref>[[Holger Ehrencron-Müller]], ''[[Forfatterlexikon omfattende Danmark, Norge og Island indtil 1814]]''</ref>. Forfatteren [[Tyge Rothe]], som også var ud af den [[Oplysningstiden#Oplysningstiden i Danmark-Norge|soranske oplysningsskole]], udgav i [[1779]] det aldrig færdiggjorte digt ''Udsigter over Menneskets Bestemmelse'' med stærk inspiration fra Popes ''Essay on Man''.<ref>F. Rønning, ''Rationalismens Tidsalder'', bind II, s. 287.</ref>
Litteratur